**ПРОТОКОЛ № 21**

**от заседанието на Комисията по правни въпроси към**

 **пленума на Висшия съдебен съвет,**

**проведено на 05.10.2023 г.**

Днес, 5 октомври 2023 г., четвъртък, от 10.00 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ - отсъства**

**ЧЛЕНОВЕ: СТЕФАН ГРОЗДЕВ - отсъства**

 **ВЕРОНИКА ИМОВА**

 **АТАНАСКА ДИШЕВА**

**ПЛАМЕН НАЙДЕНОВ - отсъства**

 **ЕВГЕНИ ИВАНОВ**

 **СТЕФАН ПЕТРОВ**

На заседанието присъстват експертните сътрудници на комисията Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1. ОТНОСНО**: Наредба за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1. ОТМЕНЯ** свои решения, взети по т. 1 от протокол № 18 от 25.09.2023 г.

**1.2.** На основание чл. 360и ЗСВ **ИЗПРАЩА** Наредба за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация, ведно с мотивите, частичната оценка на въздействието и финансовата обосновка на министъра на правосъдието, за съгласуване.

 **1.3.** След получаване на становището по т. 2 на министъра на правосъдието Наредба за изменение и допълнение на Наредба № 5 от 01.06.2017 г. за организацията и реда за водене, съхраняване и достъп до електронните дела и начина на съхраняване на доказателствата и доказателствените средства по делата, както и вътрешния оборот и съхраняването на друга информация, обработвана от съдебната администрация **ДА СЕ ВНЕСЕ** в заседание на Комисията.

 **2. ОТНОСНО**: Наредба за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1. ОТМЕНЯ** свои решения, взети по т. 2 от протокол № 18 от 25.09.2023 г.

**2.2.** На основание чл. 360е, ал.1 ЗСВ **ИЗПРАЩА** Наредбата за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма, ведно с мотивите, частичната оценка на въздействието и финансовата обосновка на министъра на правосъдието и на министъра на електронното управление, за съгласуване.

 **2.3.** След получаване на становището по т. 2 на министъра на правосъдието и на министъра на електронното управление Наредбата за изменение и допълнение на Наредба № 6 от 03.08.2017 г. за извършване на процесуални действия и удостоверителни изявления в електронна форма **ДА СЕ ВНЕСЕ** в заседание на Комисията.

**ПРЕДСЕДАТЕЛ**

**НА КОМИСИЯТА: (п)**

**ЦВЕТИНКА ПАШКУНОВА**